Jaanipäev on kirikukalendris Ristija Johannese (eestindatud nimi Jaan) sünnipäev, kuid põlisrahvast maausulised ehk meie esiisad ja esiemad nimetasid seda kaunist päeva ehtsas maakeeles leedoks ehk leedopäevaks. Leedol on muidki maakeelseid nimetusi: suvine pööripäiv, suvepööripäev, püäripääv, päevakäänak, päiväkäänäk, päiväkäändjäne, pesapäev ja suured päevad. Leedo on elurõõmu ning jõukogumise aeg, sest Päikese ja kõige elava jõud on parasjagu väga suur.